Propozície turnaja **2.ročník BLMF Bepon CUP**

1. Hrací čas – zápasy v skupinách sa odohrajú v trvaní 20 minút bez striedania strán. ¼-finále,  semifinále a zápas o 3.miesto sa odohrá 25 minút. Finále bude zápas 40 minútový. Zápasy sa uskutočnia podľa rozpisu v dňoch 1.5.2014 a 8.5.2014 (štvrtky)
2. Za víťazstvo v skupine v riadnom hracom čase (RHČ) si mužstvo pripíše tri body. Ak sa zápas skončí remízou, **nasledujú kopy zo vzdialenosti 7m** – každé mužstvo má 3 pokusy. Víťaz rozstrelu si pripíše ďalší bod. Skóre do tabuľky ostáva také ako skončilo po RHČ.
3. Poradie v skupine je určené – Počet bodov, vzájomný zápas, skóre, vyšší počet strelených gólov, poradie v aktuálnej tabuľke BLMF.
4. **Postupujúci sú prvé dve mužstvá v skupinách automaticky + najlepší dvaja z tretích miest.** Poradie najlepších tretích sa určí tak, že ak vo všetkých skupinách nastúpia všetky štyri mužstvá, tak na základe výsledkov v tabuľkách, pričom o poradí sa určí podľa bodu 3. Ak v niektorej zo skupín sa nezúčastnia všetky štyri mužstvá, tak sa prepočítajú výsledky iba s prvými dvoma tímami vo všetkých tabuľkách a z toho sa zostaví poradie.
5. Dvojice do osemfinále tvoria 7 víťazov skupín + najlepší z druhého miesta podľa bodu 3. K nim sa podľa získaných bodov (podľa bodu 3) pridajú zvyšné mužstvá pričom musí platiť, že proti sebe nesmú nastúpiť mužstvá z rovnakej skupiny.
6. Štvrťfinálový a semifinálový strom sa následne dopracuje, ako budú známe OF dvojice.
7. Hracie pravidlá sú totožné s ligovými BLMF pravidlami, ak nie je uvedené inak.
8. Po ČK karte je mužstvo oslabené na 5 minút, pričom vylúčený hráč nemôže v danom zápase už nastúpiť. Hráč môže nastúpiť v nasledujúcom zápase.
9. V zápasoch play-off v prípade remízy po RHČ nasleduje rozstrel zo značky p.k. (7metrový). Každé mužstvo má tri pokusy. V prípade, že sa nerozhodne nasleduje k.o. rozstrel, pričom sa musia vystriedať pri realizácií všetci hráči na súpiske daného zápasu vrátane brankára. Po vystriedaní všetkých hráčov nasleduje poradie akoby odznova, pričom poradie nemusí byť totožné s prvým kolom, ale opäť platí, že sa musia vystriedať všetci hráči, je teda možné aby posledný zahrávajúci z prvého kola, bol totožný ako prvý zahrávajúci z druhého kola (je to jediný prípad, kedy môže ísť rovnaký hráč dva krát po sebe).
10. **Víťazné mužstvo dostane putovnú trofej pre víťaza pohára, ktorú v budúcom ročníku vymení za stálu trofej (dorobí sa názov víťaza).**
11. Mužstvá musia byť pripravené na zápas ihneď po ukončení toho predchádzajúceho (rozcvičovať sa musia pred zápasom). Ihneď po konci stretnutia nasleduje ďalšie podľa rozpisu.
12. O situáciách, ktoré nie sú spomenuté v týchto propozíciách rozhoduje vedenie turnaja. Rozhodnutie vedenia je okamžité a nemenné.

Kontakty:

*Vedúci BLMF Bepon Cup: Stano Cintavý,* *dumitresku@gmail.com*

*Vedúci BLMF: Jozef Václav,* *jozefvaclavabc@gmail.com*